ನೆಮ್ಮದಿಯ ಬದುಕಿಗೆ ಧಾರ್ಮಿಕ ಶ್ರದ್ಧೆ: ರಂಭಾಪುರಿ ಪೀಠದ ವೀರಸೋಮೇಶ್ವರ ಸ್ವಾಮೀಜಿ ಬಾಳೆಹೊನ್ನೂರು: ಮನುಷ್ಯ ತನ್ನಲ್ಲಿ ರುವ ದೈವತ್ವವನ್ನು ಅರಿತುಕೊಳ್ಳುವ ಮೂಲಕ ನಿಜ ಮಾನವನಾಗಿ ಬದುಕ ಬೇಕು. ಶಾಂತಿ, ಸಂತೃಪ್ತಿ ಮತ್ತು ನೆಮ್ಮದಿಯ ಬದುಕಿಗೆ ಧಾರ್ಮಿಕ ಶ್ರದ್ಧೆಯೇ ಮೂಲ ಎಂದು ರಂಭಾಪುರಿ ಪೀಠದ ವೀರಸೋಮೇಶ್ವರ ಸ್ವಾಮೀಜಿ ತಿಳಿಸಿದರು. ಪೀಠದಲ್ಲಿ ಕೈಗೊಂಡ ಶ್ರಾವಣ ಇಷ್ಟಲಿಂಗ ಪೂಜಾ ತಪೋನುಷ್ಠಾನ ಹಾಗೂ ಭದ್ರಕಾಳಿ, ಪ್ರಸನ್ನ ಗಣಪತಿ ಮೂರ್ತಿ ಪ್ರತಿಷ್ಠಾಪಿಸಿ ಮಾತನಾಡಿದರು. ಜ್ಞಾನ ಶಕ್ತಿಯನ್ನು ನೀಡಿದರೆ ನಡತೆ ಗೌರವ ತಂದು ಕೊಡುತ್ತದೆ. ಸರಳತೆ, ತಾಳ್ಮೆ ಮತ್ತು ವಾತ್ಸಲ್ಯ ಈ ಮೂರು ನಿಧಿ ಇದ್ದಂತೆ. ಇದನ್ನು ಹೊಂದಿದವರೆಲ್ಲರೂ ನಿಜವಾದ ಸಿರಿವಂತರು. ದುಡ್ಡಿಲ್ಲದವ ಬಡವನಲ್ಲ, ಬದುಕಿಗೊಂದು ಗುರಿ ಮತ್ತು ಕನಸು ಇಲ್ಲದವನು ನಿಜವಾದ ಬಡವ. ದೇವರ ಮುಂದೆ ಹಚ್ಚುವ ದೀಪ ದೇವರಿಗೆ ಬೆಳಕು ಕೊಡುವುದಕ್ಕಲ್ಲ, ನಮ್ಮಲ್ಲಿರುವ ಕತ್ತಲೆಯನ್ನು ಕಳೆದು ಮನುಷ್ಯನನ್ನು ಬೆಳಗಿಸಲು ಎಂಬುದನ್ನು ಮರೆಯಬಾರದು ಎಂದರು. ಕ್ಷೇತ್ರನಾಥ ವೀರಭದ್ರಸ್ವಾಮಿ ದೇವಸ್ಥಾನದ ಪ್ರಾಂಗಣದಲ್ಲಿ ಭದ್ರಕಾಳಿ, ವಿಘ್ನ ವಿನಾಶಕ ಪ್ರಸನ್ನ ಗಣಪತಿ, ನಾಗದೇವತಾ, ಕ್ಷೇತ್ರ ಪಾಲಕ ಇನ್ನಿತರ ಪರಿವಾರ ದೇವರನ್ನು ಪ್ರತಿಷ್ಠಾಪಿಸಿ, ಭದ್ರಕಾಳಿ ದೇವಸ್ಥಾನ ಗೋಪುರ ಕಳಸಾರೋಹಣ ನಿರ್ವಹಿಸಿ ಸ್ವಾಮೀಜಿ ಆಶೀರ್ವಚನ ನೀಡಿದರು. ಅರಸೀಕೆರೆ ಕೆ.ವಿ.ನಿರ್ವಾಣಸ್ವಾಮಿ ಕುಟುಂಬ ವರ್ಗದವರಿಂದ ಪ್ರಸಾದ ಸೇವೆ ಜರುಗಿತು. ಎಡೆಯೂರು ರೇಣುಕ ಸ್ವಾಮೀಜಿ, ಎಸಳೂರು ಚನ್ನಮಲ್ಲಿ ಕಾರ್ಜುನ ಸ್ವಾಮೀಜಿ, ಯಂಕಂಚಿ ಅಭಿನವ ರುದ್ರಮುನಿ ಸ್ವಾಮೀಜಿ, ಮಹಾ ರಾಷ್ಟ್ರದ ಸೋಲಪೇಟೆ ನಂದಿಕೇಶ್ವರ ಸ್ವಾಮೀಜಿ, ದೇವಂತಿಗಿ ಸಿದ್ಧಲಿಂಗ ಸ್ವಾಮೀಜಿ, ಎಂ. ಬಸವರಾಜ ಶಾಸ್ತ್ರಿಗಳು, ದಾರುಕ ಶಾಸ್ತ್ರಿ, ಶಿವಪ್ರಕಾಶ ಶಾಸ್ತ್ರಿ, ವೀರೇಶ ಪಾಟೀಲ, ಚಂದ್ರಶೇಖರ, ರವಿ, ರೇಣುಕ, ಜಗದೀಶ ಇದ್ದರು.